** **

**Oznámenie o mieste, termíne a spôsobe podávania žiadosti o prijatie dieťaťa na predprimárne vzdelávanie v materskej škole**

Riaditeľka MŠ Turnianska 6 oznamuje, že žiadosť o prijatie dieťaťana predprimárne vzdelávanie v materskej škole na školský rok 2022/2023 si zákonný zástupca dieťaťa môže podať v materskej škole v termíne

 od do

Žiadosť o prijatie dieťaťana predprimárne vzdelávanie v materskej škole (ďalej len „žiadosť“)[[1]](#footnote-1) s podpisom oboch zákonných zástupcov dieťaťa[[2]](#footnote-2) môžu zákonní zástupcovia doručiť MŠ osobne do poštovej schránky v MŠ v stanovenom termíne denne v čase **od 8.00 hod. do 16.00 hod**., e-mailom, odoslaním naskenovaného tlačiva na e-mail msturnianska@petrzalka.sk, poštou, alebo kuriérom.

Zákonní zástupcovia spolu s písomnou žiadosťou predkladajú aj potvrdenie o zdravotnom stave dieťaťa od všeobecného lekára pre deti a dorast.[[3]](#footnote-3)

Ak ide o dieťa so špeciálnymi výchovno-vzdelávacími potrebami (ďalej len ŠVVP), zákonný zástupca predkladá spolu so žiadosťou aj vyjadrenie príslušného školského zariadenia výchovného poradenstva a prevencie a odporučenie všeobecného lekára pre deti a dorast.

Na základe písomnej žiadosti zákonných zástupcov detí sa do materskej školy v zmysle § 59 ods. 1, 2 školského zákona, budú prijímať:

a)  deti vo veku od 3 rokov;

b) prednostne deti, pre ktoré je plnenie predprimárneho vzdelávania povinné.

 V zmysle § 59a zákona č.245/2008 Z.z. (školský zákon) povinné predprimárne vzdelávanie plní dieťa v obci, kde má trvalý pobyt. Dieťa môže plniť povinné predprimárne vzdelávanie aj v inej ako spádovej materskej škole ak zákonný zástupca vyberie pre dieťa inú materskú školu a riaditeľ tejto materskej školy ho prijme na predprimárne vzdelávanie.

V zmysle § 59 ods. 2 zákona č.245/2008 Z.z. riaditeľka MŠ po dohode so zriaďovateľom určuje tieto ostatné podmienky na prijatie detí.

V prípade zvýšeného záujmu o prijatie detí do Materskej školy Turnianska 6 po prijatí všetkých detí, pre ktoré je v školskom roku 2022/2023 predprimárne vzdelávanie povinné, budú sa na základe žiadosti zákonného zástupcu/zástupcu zariadenia do naplnenia kapacity materskej školy prednostne prijaté deti:

a) deti, ktoré nedovŕšia do 31. 08. 2022 vek 5 rokov a zákonný zástupca bude v školskom roku 2022/2023 žiadať o výnimočné prijatie na plnenie povinnej školskej dochádzky,

b) súrodenci detí, ktorí budú pokračovať v predprimárnom vzdelávaní a súrodenci novoprijatých detí, ktoré budú v šk. r. 2022/2023 navštevovať MŠ Turnianska 6,

c) ostatné deti v závislosti od voľnej kapacity, podľa veku:

- deti, ktoré dovŕšia vek 5 rokov,

- deti, ktoré dovŕšia vek 4 roky,

- deti, ktoré dovŕšia vek 3 roky

- výnimočne možno prijať dieťa od dovŕšenia dvoch rokov veku.

V zmysle § 59 ods. 5 školského zákona o prijatí dieťaťa so špeciálnymi výchovno-vzdelávacími potrebami rozhoduje riaditeľ MŠ na základe predloženého vyjadrenia príslušného zariadenia výchovného poradenstva a prevencie a vyjadrení všeobecného lekára pre deti a dorast.

 Písomné rozhodnutie o prijatí alebo neprijatí dieťaťa na predprimárne vzdelávanie v materskej škole oznámi riaditeľka materskej školy najneskôr do **30. júna 2022[[4]](#footnote-4)**.

|  |
| --- |
| Zároveň vás prosíme, aby ste v žiadosti o prijatie do poznámky, v prípade že ste podali žiadosť aj do inej materskej školy, uviedli názov tejto materskej školy. |
|  |
|  |

 PaedDr. Jana Stojkovičová, v. r.

 riaditeľka MŠ

|  |
| --- |
|  |

1. Tlačivo „Žiadosť o prijatie dieťaťa na predprimárne vzdelávanie“ je zverejnená v časti **Informácie pre rodičov** – **Tlačivá a** tiež na [www.petrzalka.sk](http://www.petrzalka.sk). [↑](#footnote-ref-1)
2. V zmysle § 144 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Podpis oboch zákonných zástupcov dieťaťa sa nevyžaduje v prípadoch ustanovených v § 144 odseku 2. [↑](#footnote-ref-2)
3. Potvrdenie o zdravotnom stave dieťaťa nie je potvrdením o akútnom zdravotnom stave dieťaťa, ale je potvrdením toho, že dieťa netrpí žiadnou takou chorobou, ktorej prejavy alebo dôsledky by mohli negatívne vplývať na jeho pobyt v materskej škole, príp. ohrozovať výchovu a vzdelávanie ostatných detí. **Potvrdenie musí obsahovať aj údaj o povinnom očkovaní.** [↑](#footnote-ref-3)
4. Rozhodnutia, sa doručujú obom zákonným zástupcom dieťaťa. Ak je v podaní uvedená doručovacia adresa len jedného zákonného zástupcu, nepovažuje sa to za nedostatok podania, riaditeľka školy ale nie je povinná druhú doručovaciu adresu zisťovať a rozhodnutie sa doručuje len na známu doručovaciu adresu. Ak sa zákonní zástupcovia dohodnú, rozhodnutie možno doručiť len jednému z nich. Túto vzájomnú dohodu ale deklarujú zákonní zástupcovia **písomným vyhlásením**, ktoré doručia riaditeľke materskej školy. [↑](#footnote-ref-4)